Χωρίς τις αισθήσεις του ανασύρθηκε, τις απογευματινές ώρες της Παρασκευής, 13χρονος ημεδαπός, από τη θαλάσσια περιοχή Καλάντου Νάξου.

Ο 13χρονος διεκομίσθη με ασθενοφόρο όχημα του ΕΚΑΒ στο Γενικό Νοσοκομείο-Κέντρο Υγείας Νάξου, όπου διαπιστώθηκε ο θάνατός του.

Από το Λιμεναρχείο Νάξου που διενεργεί την προανάκριση παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιά.